text: Føroyskt tilfar til børn um umhvørvi og burturkast
text: #000002
text: Mánadagin 5. nov. vórðu vinnararnir av filmskappingini um at endurnýta meira pappír og papp bodnir til hátíðarhald í Perluni í Tórshavn. Sirið Stenberg, landsstýriskvinna í umhvørvismálum, handaði vinnarunum eina peningagávu og føroyskar plantur frá Skógrøktini.
text: #000004
text: Filmurin “Papp-dukkuhúsið” vann kappingina. Filmin hevur 11 ára gamla Jóhanna Katrina Jacobsen hevur gjørt saman við familjuni. Grundgevingin hjá dómsnevndini ljóðaði soleiðis: “Gjøgnumhugsaða hugskotið, fangandi myndirnar, skilagóða gentan og tey góðu ráðini um endurnýtslu av pappíri og pappi gjørdu, at dómsnevndin valdi henda filmin til at vera tann besta í kappingini.”
text: #000005
text: Her ber til at síggja vinnarafilmin
text: #000006
text: Á øðrum plássi var filmurin “Drongur teknar”, sum Aron Mikkelsen hevur gjørt. Grundgevingin hjá dómsnevndini var hendan: “Tær frálíka góðu tekningarnar og skilagóða røddin, sum gevur góð ráð um at endurnýta papp og pappír, gjørdu, at dómsnevndin valdi henda filmin at vera tann næstbesta í kappingini.”
text: #000007
text: Her ber til at síggja filmin, sum fekk 2. virðisløn
text: #000008
text: Á triðja plássi var “Pappírsflog”, sum næmingar í lærugreinini miðlakunnleiki á Glasi hava gjørt saman við lærara teirra, Hermann Eliassen.
  Dómsnevndin grundgav soleiðis: “Hugtakandi og tankavekjandi myndirnar og einfaldi boðskapurin gjørdi, at dómsnevndin metti henda filmin sum tann triðbesta í hesi kappingini.”
text: #000009
text: Allir tríggir filmarnir fara at vera at síggja í “Gevið gætur” sendingunum hjá Kvf seinni í vetur.
text: #000010
text: Tað var í juni mánað í ár, at Umhvørvisstovan lýsti við filmskapping. Endamálið var at gera film um, hvussu vit øll kunnu økja um endurnýtsluna av pappíri og pappi. Ein norðurlendsk frágreiðing vísir, at í Føroyum ber til at tvífalda mongdina av pappi og pappíri, sum fer til endurnýtslu. Fyrireikarnir fegnast um sera góða undirtøku, tí inn komu heilir 29 filmar, ið á sera ymiskan og kreativan hátt hvør í sínum lag varpaði ljós á pappírsendurnýtslu.
text: #000011
text: Dómsnevndin gjørdi av at lata trimum teimum bestu filmunum ein vinning.
text: #000012
text: Sirið Stenberg, landsstýriskvinna í umhvørvismálum, heldur røðu
text: #000015
text: Aron Mikkelsen, sum vann aðru virðisløn
text: #000019
text: Sirið Stenberg, landsstýriskvinna og Herman Eliasen, sum saman við næmingum sínum á Glasi, vann triðju virðisløn
text: #000020
text: Felagsmynd við teimum trimum vinnarunum
text: #000021